Kurts Klāsens
Kurts Voldemārs Klāsens (vācu: Kurt Woldemar Classen, dzimis 1893. gada 3. septembrī (pēc vecā stila — 22. augustā) — 1973[nepieciešama atsauce]) bija Latvijas baltvācu burātājs. Dzimis Rīgā, tirgotāja Ernsta Eberharda Klāsena un viņa sievas Elizabetes Marijas Elfrīdes (dzimušas Hākes) ģimenē. Piedalījies 1928. gada vasaras olimpiskajās spēlēs Amsterdamā, kur 12 pēdu buru laivu (Dinghy) klasē ieņēmis 11. vietu. Bija studējis mehāniku Rīgas Politehniskajā institūtā (no 1911) un Latvijas Universitātē (no 1922), taču diplomu neieguva. 1939. gadā kopā ar ģimeni izceļoja uz Vāciju.